ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 376/96 ΤΗΣ ΕΠΙΤΡΟΠΗΣ της 29ης Φεβρουαρίου 1996 για τροποποίηση του κανονισμού (ΕΚ) αριθ. 897/94 για τις λεπτομέρειες εφαρμογής του κανονισμού (ΕΟΚ) αριθ. 2847/93 του Συμβουλίου όσον αφορά τα πρότυπα σχέδια για το συνεχή εντοπισμό των κοινοτικών αλιευτικών σκαφών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 2870/95 (2), και ιδίως το άρθρο 3 παράγραφος 4,

Εκτιμώντας:

ότι, δυνάμει της απόφασης 95/528/ΕΚ του Συμβουλίου, της 5ης Δεκεμβρίου 1995, για τροποποίηση του κανονισμού (ΕΟΚ) αριθ. 2847/93 και της απόφασης 89/631/ΕΟΚ σε ό,τι αφορά την προθεσμία εφαρμογής ορισμένων πρότυπων σχεδίων για το συνεχή εντοπισμό των κοινοτικών αλιευτικών σκαφών καθώς και τη χρηματοδοτική συμμετοχή της Κοινότητας στις δαπάνες υλοποίησής τους (3), η ημερομηνία ολοκλήρωσης των πρότυπων σχεδίων που διαχειρίζονται τα κράτη μέλη καθώς και η ημερομηνία της τελικής απόφασης του Συμβουλίου για την εφαρμογή του συστήματος για το συνεχή εντοπισμό των κοινοτικών αλιευτικών σκαφών, που προβλέπονται στον κανονισμό (ΕΟΚ) αριθ. 2847/93, παρατάθηκαν κατά έξι μήνες 7

ότι πρέπει, επομένως, να παραταθούν επίσης κατά έξι μήνες οι αντίστοιχες ημερομηνίες που προβλέπονται στον κανονισμό (ΕΚ) αριθ. 897/94 της Επιτροπής (4) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του τομέα της αλιείας και υδατοκαλλιέργειας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 897/94 τροποποιείται ως εξής:

1. στο άρθρο 2 παράγραφος 3, η ημερομηνία «30 Ιουνίου 1995» αντικαθίσταται από την ημερομηνία «31 Δεκεμβρίου 1995» 7

2. στο άρθρο 7 σημείο 1, η ημερομηνία «31 Δεκεμβρίου 1995» αντικαθίσταται από την ημερομηνία «30 Ιουνίου 1996» 7

3. στο άρθρο 11, η ημερομηνία «31 Αυγούστου 1995» αντικαθίσταται από την ημερομηνία «29 Φεβρουαρίου 1996».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Φεβρουαρίου 1996.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 301 της 14. 12. 1995, σ. 1.

(3) ΕΕ αριθ. L 301 της 14. 12. 1995, σ. 35.

(4) ΕΕ αριθ. L 104 της 23. 4. 1994, σ. 18.
ΚΑΝΟΝΙΣΜΟΣ (ΕΚ) αριθ. 515/96 ΤΟΥ ΣΥΜΒΟΥΛΙΟΥ της 25ης Μαρτίου 1996 για την κατάργηση του κανονισμού (ΕΚ) αριθ. 2674/94 για την επιβολή οριστικού δασμού αντιντάμπινγκ στις εισαγωγές φουραζολιδόνης, καταγωγής Λαϊκής Δημοκρατίας της Κίνας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3283/94 του Συμβουλίου, της 22ας Δεκεμβρίου 1994, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), και ιδίως το άρθρο 23,

τον κανονισμό (ΕΟΚ) αριθ. 2423/88 του Συμβουλίου, της 11ης Ιουλίου 1988, για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (2),

την πρόταση που υπέβαλε η Επιτροπή μετά από διαβούλευση με τη συμβουλευτική επιτροπή,

Εκτιμώντας:

Α. Προηγούμενη διαδικασία

(1) Το Συμβούλιο, με τον κανονισμό (ΕΚ) αριθ. 2674/94 (3), επέβαλε οριστικό δασμό αντιντάμπινγκ στις εισαγωγές φουραζολιδόνης, καταγωγής Λαϊκής Δημοκρατίας της Κίνας, μετά από την καταγγελία στην οποία προέβη η Orphahell BV, μοναδικός κοινοτικός παραγωγός του σχετικού προϊόντος.

Β. Απαγόρευση του σχετικού προϊόντος, κατάργηση των υφιστάμενων μέτρων

(2) Με τον κανονισμό (ΕΚ) αριθ. 1442/95 της Επιτροπής, της 26ης Ιουνίου 1995, σχετικά με την τροποποίηση των παραρτημάτων Ι, ΙΙ, ΙΙΙ και IV του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης (4), απαγορεύτηκε η χρήση του σχετικού προϊόντος για ζωοτροφές εντός της Κοινότητας.

(3) Ως αποτέλεσμα, ο καταγγέλλων ενημέρωσε την Επιτροπή ότι αποφάσισε να σταματήσει την παραγωγή της φουραζολιδόνης. Δεν υφίσταται συνεπώς περαιτέρω λόγος για τη διατήρηση της ισχύος του κανονισμού (ΕΚ) αριθ. 2674/94, εφόσον η κοινοτική παραγωγή της φουραζολιδόνης σταμάτησε και η πώληση και εισαγωγή του σχετικού προϊόντος έχει απαγορευθεί.

Γ. Κατάργηση των δασμών αντιντάμπινγκ

(4) Ενόψει των ανωτέρω, ο εν ισχύει δασμός αντιντάμπινγκ για τις εισαγωγές της φουροζολιδόνης, καταγωγής Λαϊκής Δημοκρατίας της Κίνας, θα πρέπει να καταργηθεί και να περατωθεί η διαδικασία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2674/94 καταργείται.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Μαρτίου 1996.

Για το Συμβούλιο

Ο Πρόεδρος

S. AGNELLI

(1) ΕΕ αριθ. L 349 της 31. 12. 1994, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1251/95 (ΕΕ αριθ. L 122 της 2. 6. 1995, σ. 1).

(2) ΕΕ αριθ. L 209 της 2. 8. 1988, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 522/94 (ΕΕ αριθ. L 66 της 10. 3. 1994, σ. 10).

(3) ΕΕ αριθ. L 285 της 4. 11. 1994, σ. 1.

(4) ΕΕ αριθ. L 143 της 27. 6. 1995, σ. 26.
ΚΑΝΟΝΙΣΜΟΣ (ΕΚ) αριθ. 570/96 ΤΗΣ ΕΠΙΤΡΟΠΗΣ της 29ης Μαρτίου 1996 για τροποποίηση του κανονισμού (ΕΚ) αριθ. 251/96 περί προσωρινής παρέκκλισης από τον κανονισμό (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (2), και ιδίως τα άρθρα 9, 13 και 25,

Εκτιμώντας:

ότι, με τον κανονισμό (ΕΚ) αριθ. 251/96 της Επιτροπής (3), υπήρξε προσωρινή παρέκκλιση από τον κανονισμό (ΕΚ) αριθ. 1445/95 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 2856/95 (5), που καθορίζει τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος 7

ότι εξακολουθούν να ισχύουν οι λόγοι που υπαγόρευσαν τη μείωση της περιόδου ισχύος των πιστοποιητικών εισαγωγής με προκαθορισμό της επιστροφής 7 ότι πρέπει, συνεπώς, να παραταθεί η διάρκεια ισχύος του κανονισμού (ΕΚ) αριθ. 251/96 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 δεύτερο εδάφιο του κανονισμού (ΕΚ) αριθ. 251/96, η ημερομηνία «31 Μαρτίου 1996» αντικαθίσταται από την ημερομηνία «30 Απριλίου 1996».

Άρθρο 2

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Απριλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαρτίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 284 της 14. 10. 1995, σ. 39.

(3) ΕΕ αριθ. L 32 της 10. 2. 1996, σ. 17.

(4) ΕΕ αριθ. L 143 της 27. 6. 1995, σ. 35.

(5) ΕΕ αριθ. L 299 της 12. 12. 1995, σ. 10.
ΚΑΝΟΝΙΣΜΟΣ (ΕΚ) αριθ. 619/96 ΤΟΥ ΣΥΜΒΟΥΛΙΟΥ της 25ης Μαρτίου 1996 για τροποποίηση του κανονισμού (ΕΟΚ) αριθ. 715/90 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών ΑΚΕ ή των υπερπόντιων χωρών και εδαφών (ΥΧΕ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 715/90 του Συμβουλίου, της 5ης Μαρτίου 1990, σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών της Αφρικής, της Καραϊβικής και του Ειρηνικού (ΑΚΕ) ή των υπερπόντιων χωρών και εδαφών (ΥΧΕ) (1), προβλέπει ορισμένες παραχωρήσεις κατά την εισαγωγή για τα γεωργικά προϊόντα, καταγωγής κρατών ΑΚΕ 7

ότι τα άρθρα 3 και 4α του εν λόγω κανονισμού καθορίζουν το καθεστώς κατά την εισαγωγή βοείου κρέατος από τη Ναμίμπια 7 ότι οι ποσότητες του κρέατος έχουν καθοριστεί για πέντε ημερολογιακά έτη, δηλαδή έως τις 31 Δεκεμβρίου 1995 7 ότι, για να αποφευχθεί η διακοπή της ροής του εμπορίου από τη Ναμίμπια προς την Κοινότητα, θα πρέπει να παραταθεί το καθεστώς αυτό έως τις 31 Δεκεμβρίου 1996 7

ότι, σύμφωνα με το άρθρο 16 του κανονισμού (ΕΟΚ) αριθ. 715/90, 400 τόνοι επιτραπέζιων σταφυλιών χωρίς πυρήνα μπορούν να εισαχθούν με απαλλαγή από τους κατ' αξίαν δασμούς από την 1η Δεκεμβρίου έως τις 31 Ιανουαρίου 7 ότι η Ναμίμπια ζήτησε να της παραχωρηθούν άλλοι 600 τόνοι από την 1η έως τις 31 Ιανουαρίου 7

ότι, λόγω της οικονομικής σημασίας των επιτραπέζιων σταφυλιών χωρίς πυρήνα για τα κράτη ΑΚΕ, θα πρέπει να χορηγηθεί απαλλαγή από τους κατ' αξίαν δασμούς για πρόσθετη ποσότητα 400 τόνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 715/90 τροποποιείται ως εξής:

1. το άρθρο 4α αντικαθίσταται από το ακόλουθο κείμενο:

«Άρθρο 4α

1. Το άρθρο 3 εφαρμόζεται στη Ναμίμπια για τις ακόλουθες ποσότητες κρέατος χωρίς κόκαλα:

>ΘΕΣΗ ΠΗΝΑΚΑ>

2. Το άρθρο 4 παράγραφοι 2 και 3 εφαρμόζεται και στη Ναμίμπια. Για το σκοπό αυτό, οι ποσότητες που αναφέρονται στην παράγραφο 1 προστίθενται στο ποσό που αναφέρεται στο άρθρο 4 παράγραφοι 2 και 3.» 7

2. η καταχώρηση στο άρθρο 16 για τα νωπά ή αποξηραμένα σταφύλια (σταφίδες) αντικαθίσταται από το ακόλουθο κείμενο:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Μαρτίου 1996.

Για το Συμβούλιο

Ο Πρόεδρος

S. AGNELLI

(1) ΕΕ αριθ. L 84 της 30. 3. 1990, σ. 85 7 κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2484/94 (ΕΕ αριθ. L 265 της 15. 10. 1994, σ. 3).
ΚΑΝΟΝΙΣΜΟΣ (ΕΚ) αριθ. 590/96 ΤΗΣ ΕΠΙΤΡΟΠΗΣ της 2ας Απριλίου 1996 για παρέκκλιση από τον κανονισμό (ΕΚ) αριθ. 1370/95 όσον αφορά την ημερομηνία εκδόσεως των πιστοποιητικών εξαγωγής στον τομέα του χοιρείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και τον κανονισμό (ΕΚ) αριθ. 3290/94 (2), και ιδίως το άρθρο 8 παράγραφος 2, το άρθρο 13 παράγραφος 12 και το άρθρο 22,

Εκτιμώντας:

ότι ο κανονισμός (ΕΚ) αριθ. 1370/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 2739/95 (4), έχει καθορίσει τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρείου κρέατος 7

ότι, στον κανονισμό (ΕΚ) αριθ. 1370/95 προβλέπεται ότι, τα πιστοποιητικά εξαγωγής για τα προϊόντα του τομέα του χοιρείου κρέατος εκδίδονται τη Δευτέρα που έπεται της εβδομάδας κατά τη διάρκεια της οποίας υποβλήθηκαν αιτήσεις χορηγήσεως πιστοποιητικών εφόσον εν τω μεταξύ δεν έχουν ληφθεί ειδικά μέτρα από την Επιτροπή 7 ότι θα εμφανισθούν διοικητικά προβλήματα κατά τη διάρκεια της εβδομάδας από 1ης έως 7 Απριλίου 1996 και, συνεπώς, πρέπει να μεταφερθεί η προθεσμία αυτή, για τις αιτήσεις που υποβάλλονται κατά τη διάρκεια αυτής της εβδομάδας, την Τετάρτη 10 Απριλίου 1996 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 3 παράγραφος 3 του κανονισμού (ΕΚ) αριθ. 1370/95, τα σχετικά πιστοποιητικά για τα οποία έχουν υποβληθεί κατά τη διάρκεια της εβδομάδας από 1ης έως 7 Απριλίου 1996, εκδίδονται την Τετάρτη 10 Απριλίου 1996, εφόσον εν τω μεταξύ δεν έχει ληφθεί από την Επιτροπή κανένα από τα ειδικά μέτρα που αναφέρονται στο άρθρο 3 παράγραφος 4 του εν λόγω κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Απριλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 133 της 17. 6. 1995, σ. 9.

(4) ΕΕ αριθ. L 285 της 29. 11. 1995, σ. 11.
ΚΑΝΟΝΙΣΜΟΣ (ΕΚ) αριθ. 723/96 ΤΗΣ ΕΠΙΤΡΟΠΗΣ της 3ης Απριλίου 1996 για τροποποίηση του κανονισμού (ΕΚ) αριθ. 2009/95 για τη θέσπιση διατάξεων που εφαρμόζονται για τη δωρεάν προμήθεια γεωργικών προϊόντων που κατέχονται στα αποθέματα παρέμβασης που προορίζονται για τη Γεωργία, την Αρμενία, το Αζερμπαϊτζάν, την Κιργιζία και το Τατζικιστάν, όπως προβλέπεται στον κανονισμό (ΕΚ) αριθ. 1975/95 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1975/95 του Συμβουλίου, της 4ης Αυγούστου 1995, σχετικά με πράξεις δωρεάν προμήθειας γεωργικών προϊόντων που προορίζονται για τους πληθυσμούς της Γεωργίας, της Αρμενίας, του Αζερμπαϊτζάν, της Κιργιζίας και του Τατζικιστάν (1), όπως τροποποιήθηκε τελευταία από τον κανονισμό (ΕΚ) αριθ. 686/96 (2), και ιδίως το άρθρο 4,

Εκτιμώντας:

ότι, με τον κανονισμό (ΕΚ) αριθ. 686/96, μεταξύ των δικαιούχων χωρών για δωρεάν προμήθεια έχει συμπεριληφθεί το Τουρκμενιστάν 7 ότι πρέπει, συνεπώς, να επεκταθούν προς τη χώρα αυτή οι ίδιες λεπτομέρειες εφαρμογής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής επιτροπής διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΚ) αριθ. 2009/95 της Επιτροπής (3), αντικαθίσταται από το ακόλουθο κείμενο:

«Άρθρο 1

Για τη δωρεάν προμήθεια γεωργικών προϊόντων που κατέχονται στα αποθέματα παρέμβασης ή άλλων αγαθών που ανήκουν στην ίδια κατηγορία προϊόντων, που προορίζονται για τη Γεωργία, την Αρμενία, το Αζερμπαϊτζάν, την Κιργιζία, το Τατζικιστάν και το Τουρκμενιστάν, όπως ορίζεται στον κανονισμό (ΕΚ) αριθ. 1795/95, εφαρμόζονται οι διατάξεις του παρόντος κανονισμού με την επιφύλαξη των συμπληρωματικών διατάξεων που θα θεσπιστούν, κατά περίπτωση, για τις ειδικού χαρακτήρα προμήθειες.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Απριλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 191 της 12. 8. 1995, σ. 2.

(2) ΕΕ αριθ. L 97 της 18. 4. 1996, σ. 1.

(3) ΕΕ αριθ. L 196 της 19. 8. 1995, σ. 4.
ΚΑΝΟΝΙΣΜΟΣ (ΕΚ) αριθ. 810/96 ΤΗΣ ΕΠΙΤΡΟΠΗΣ της 2ας Μαΐου 1996 για τη διόρθωση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2931/95 της Επιτροπής (2), και ιδίως το άρθρο 17 παράγραφος 14,

Εκτιμώντας:

ότι ο κανονισμός (ΕΚ) αριθ. 1466/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 592/96 (4), προβλέπει, στο άρθρο 10 παράγραφος 2, ένα όριο ανοχής το οποίο δεν μπορεί να είναι ανώτερο από 2,00 % 7 ότι παρεισέφρησε λάθος κατά τη μετάφραση στη σουηδική γλώσσα της εν λόγω διάταξης 7 ότι πρέπει κατά συνέπεια να διορθωθεί με ισχύ από 1ης Ιουλίου 1995 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

(Αφορά μόνο τη διατύπωση στη σουηδική γλώσσα).

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Μαΐου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 307 της 20. 12. 1995, σ. 10.

(3) ΕΕ αριθ. L 144 της 28. 6. 1995, σ. 22.

(4) ΕΕ αριθ. L 84 της 3. 4. 1996, σ. 31.
ΚΑΝΟΝΙΣΜΟΣ (ΕΚ) αριθ. 910/96 ΤΗΣ ΕΠΙΤΡΟΠΗΣ της 21ης Μαΐου 1996 σχετικά με τη διακοπή της αλιείας μπακαλιάρου από σκάφη που φέρουν τη σημαία του Βελγίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), όπως τροποποιήθηκε από τον κανονισμό (ΕΚ) αριθ. 2870/95 (2), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3074/95 του Συμβουλίου, της 22ας Δεκεμβρίου 1995, περί καθορισμού, για ορισμένα ιχθυαποθέματα και ομάδες ιχθυαποθεμάτων, των συνολικών επιτρεπόμενων αλιευμάτων για το 1996 και ορισμένων όρων βάσει των οποίων μπορούν να αλιεύονται (3), όπως τροποποιήθηκε από τον κανονισμό (ΕΚ) αριθ. 846/96 (4), προβλέπει τις ποσοστώσεις μπακαλιάρου για το 1996 7

ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς και τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα τα οποία πραγματοποιούνται από σκάφη που φέρουν τη σημαία κράτους μέλους θεωρούνται ότι έχουν εξαντλήσει την ποσόστωση που έχει χορηγηθεί 7

ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα μπακαλιάρου στα ύδατα των υποδιαιρέσεων CIEM VII, VIII, IX, X 7 COPACE 34.1.1 (ζώνη ΕΚ) από σκάφη που φέρουν τη σημαία του Βελγίου ή είναι νηολογημένα στο Βέλγιο έχουν προσεγγίσει το όριο των ποσοστώσεων που έχουν χορηγηθεί για το 1996 7 ότι το Βέλγιο απαγόρευσε την αλιεία του αποθέματος αυτού από τις 21 Απριλίου 1996 7 ότι, κατά συνέπεια, είναι αναγκαίο να τηρηθεί η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα μπακαλιάρου στα ύδατα των υποδιαιρέσεων CIEM VII, VIII, IX, X 7 COPACE 34.1.1 (ζώνη ΕΚ) από σκάφη που φέρουν τη σημαία του Βελγίου ή είναι νηολογημένα στο Βέλγιο θεωρούνται ότι έχουν εξαντλήσει την ποσόστωση που έχει χορηγηθεί στο Βέλγιο για το 1996.

Απαγορεύεται η αλιεία μπακαλιάρου στα ύδατα των υποδιαιρέσεων CIEM VII, VIII, IX, X 7 COPACE 34.1.1 (ζώνη ΕΚ) από σκάφη που φέρουν τη σημαία του Βελγίου ή είναι νηολογημένα στο Βέλγιο καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 21 Απριλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Μαΐου 1996.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 301 της 14. 12. 1995, σ. 1.

(3) ΕΕ αριθ. L 330 της 30. 12. 1995, σ. 1.

(4) ΕΕ αριθ. L 115 της 9. 5. 1996, σ. 1.
ΚΑΝΟΝΙΣΜΟΣ (ΕΚ) αριθ. 982/96 ΤΗΣ ΕΠΙΤΡΟΠΗΣ της 31ης Μαΐου 1996 για τροποποίηση του κανονισμού (ΕΚ) αριθ. 2942/95 σχετικά με το άνοιγμα και τον τρόπο διαχείρισης των κοινοτικών δασμολογικών ποσοστώσεων για ορισμένα γεωργικά προϊόντα καταγωγής των κρατών της Αφρικής και Καραϊβικής και του Ειρηνικού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 715/90 του Συμβουλίου, της 5ης Μαρτίου 1990, σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα, που λαμβάνονται από τη μεταποίηση γεωργικών προϊόντων καταγωγής κρατών μελών της Αφρικής και Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ) (1), όπως τροποποιήθηκε τελευταία από τον κανονισμό (ΕΚ) αριθ. 619/96 της Επιτροπής (2), και ιδίως το άρθρο 27,

Εκτιμώντας:

ότι, το παράρτημα Ι του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, σχετικά με τη δασμολογική και τη στατιστική ονοματολογία και το κοινό δασμολόγιο (3), έχει τροποποιηθεί από τον κανονισμό (ΕΚ) αριθ. 3009/95 της Επιτροπής (4) 7

ότι, με τον κανονισμό (ΕΚ) αριθ. 2942/95 (5), η Επιτροπή άνοιξε, για ορισμένα γεωργικά προϊόντα, κοινοτικές δασμολογικές ποσοστώσεις με μειωμένο δασμό 7

ότι, κατόπιν των αποτελεσμάτων των διαπραγματεύσεων στο πλαίσιο της GATT, έχουν τροποποιηθεί τα ποσά των δασμών ορισμένων προϊόντων, τα οποία εμφαίνονται στον πίνακα του κανονισμού (ΕΚ) αριθ. 2942/95 7 ότι, με τον κανονισμό (ΕΚ) αριθ. 619/96 παραχωρήθηκε επιπλέον ποσότητα 400 τόνων επιτραπέζιων σταφυλιών για την περίοδο από 1ης μέχρι 31 Ιανουαρίου κάθε χρόνου, αρχίζοντας από 1ης Ιανουαρίου 1996 7

ότι, επιπλέον, τα ποσά των δασμών καθώς και τα συμπληρωματικά ποσά για τα προϊόντα, τα οποία καλύπτονται από τον εν λόγω κανονισμό, ενδέχεται να τροποποιηθούν με την πάροδο των ετών 7 ότι, για την καλύτερη εκτέλεση της σχετικής κοινοτικής ρύθμισης, είναι σκόπιμο να θεσπιστεί πολυετής κανονισμός, σύμφωνα με τον οποίο, τα ποσά των δασμών κατ' αξίαν μειώνονται κατά 50 % αυτομάτως σύμφωνα με την αλλαγή των δασμών που αναφέρονται στη συνδυασμένη ονοματολογία 7

ότι επομένως κρίνεται σκόπιμη η τροποποίηση του κανονισμού (ΕΚ) αριθ. 2942/95 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο πίνακας που περιέχει στον κανονισμό (ΕΚ) αριθ. 2942/95 αντικαθίσταται από το ακόλουθο κείμενο:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαΐου 1996.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 84 της 30. 3. 1990, σ. 85.

(2) ΕΕ αριθ. L 89 της 10. 4. 1996, σ. 1.

(3) ΕΕ αριθ. L 256 της 7. 9. 1987, σ. 1.

(4) ΕΕ αριθ. L 319 της 30. 12. 1995, σ. 1.

(5) ΕΕ αριθ. L 308 της 21. 12. 1995, σ. 9.